Kampsbaai-moord: Beskuldigde wag steeds op bed in psigiatriese hospitaal | Maroela Media
Die man van Guatemala wat aangekla word van die moord op ŉ Amerikaanse vrou in ŉ hotelkamer in Kampsbaai, wag steeds op ŉ bed in die Valkenberg- psigiatriese hospitaal waar hy sielkundig evalueer moet word.
Diego Novella (41) het Woensdag vlugtig in die Kaapstad-landdroshof verskyn. Regter Jackie Muller het beveel dat Novella in aanhouding bly tot sy volgende verskyning op 30 Oktober. Hy word in die hospitaalafdeling van die Pollsmoor-gevangenes aangehou.
Novella word daarvan beskuldig dat hy Gabriela Alban (39) op 29 Julie in ŉ luukse hotel in Kampsbaai verwurg en wreed seksueel aangerand het met ŉ krultang. Dit het later in die hof aan die lig gekom dat Novella gevind is waar hy halfkaal op ŉ strand rondgeloop het. Toe hy glo gevra is waar Alban is, het hy bloot geantwoord: “Sy is dood.” Haar liggaam is toe in hul hotelkamer aangetref.
Tydens Woensdag se hofverrigtinge het Asghar Mia, Novella se regsverteenwoordiger, gesê sy kliënt is nommer 83 op die waglys vir ŉ bed in die Valkenberg-hospitaal. Die verdediging het vroeër versoek dat Novella vir 30 dae se psigiatriese observasie gestuur word.
So baie voor hom op die lys? Wonder hoeveel van hulle vorm deel van ons regering? HAHAHA!!! (NET ‘N GRAPPIE MAROELA)!!!
Sprakeloos · 3 jaar gelede
Net n hand this vol mense het regtig n sielkundige voet om op te staan. Ons land en wêreld is in hierdie soort nagmerrie omdat baie mense weet waarmee om weg te kom. Ag siestog hy moes seker mal gewees het. Rêrig? Gelukkig slaap die VADER nie. Wag maar geduldig vir jou beurt, daai bed sal jou nog brand.